Lisbeth Trickett

| Mitalit | Mitalit | Mitalit |  |
| --- | --- | --- | --- |
|  Lisbeth Trickett |  Lisbeth Trickett |  Lisbeth Trickett |  |
Maa:   Australia
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | 4 × 100 mvapaauintiviesti |  |
|  Kultaa | Peking 2008 | 100 m perhosuinti |  |
|  Kultaa | Peking 2008 | 4 × 100 m sekauintiviesti |  |
|  Kultaa | Lontoo 2012 | 4 × 100 mvapaauintiviesti  |  |
|  Hopeaa | Peking 2008 | 100 m vapaauinti |  |
|  Pronssia | Ateena 2004 | 50 m vapaauinti |  |
|  Pronssia | Peking 2008 | 4 × 100 m vapaauintiviesti |  |
| Pitkän radan MM-kilpailut  | Pitkän radan MM-kilpailut  | Pitkän radan MM-kilpailut  |  |
|  Kultaa | Montreal 2005 | 50 m vapaauinti |  |
|  Kultaa | Montreal 2005 | 4 × 100 m vapaauintiviesti |  |
|  Kultaa | Montreal 2005 | 4 × 100 m sekauintiviesti |  |
|  Kultaa | Melbourne 2007 | 100 m perhosuinti |  |
|  Kultaa | Melbourne 2007 | 4 × 100 m vapaauintiviesti |  |
|  Kultaa | Melbourne 2007 | 100 m vapaauinti |  |
|  Kultaa | Melbourne 2007 | 4 × 100 m sekauintiviesti |  |
|  Kultaa | Melbourne 2007 | 50 m vapaauinti |  |
|  Hopeaa | Montreal 2005 | 100 m perhosuinti |  |
|  Hopeaa | Montreal 2005 | 4 × 200 m  vapaauintiviesti |  |
|  Hopeaa | Rooma 2009 | 4 × 100 m sekauintiviesti |  |
|  Pronssia | Barcelona 2003 | 50 m vapaauinti |  |
|  Pronssia | Barcelona 2003 | 4 × 100 m  vapaauintiviesti |  |
|  Pronssia | Rooma 2009 | 100 m vapaauinti |  |
|  Pronssia | Rooma 2009 | 4 × 100 m  vapaauintiviesti |  |
| Lyhyen radan MM-kilpailut  | Lyhyen radan MM-kilpailut  | Lyhyen radan MM-kilpailut  |  |
|  Kultaa | Indianapolis 2004 | 100 m vapaauinti |  |
|  Kultaa | Indianapolis 2004 | 4 × 100 m  sekauintiviesti |  |
|  Kultaa | Shanghai 2006 | 50 m vapaauinti |  |
|  Kultaa | Shanghai 2006 | 100 m vapaauinti |  |
|  Kultaa | Shanghai 2006 | 100 m perhosuinti |  |
|  Kultaa | Shanghai 2006 | 4 × 100 m  sekauintiviesti |  |
|  Kultaa | Shanghai 2006 | 4 × 200 m  vapaauintiviesti |  |
|  Hopeaa | Indianapolis 2004 | 50 m vapaauinti |  |
|  Hopeaa | Indianapolis 2004 | 4 × 200 m  vapaauintiviesti |  |
|  Hopeaa | Shanghai 2006 | 4 × 100 m  vapaauintiviesti |  |
|  Pronssia | Indianapolis 2004 | 50 m perhosuinti |  |
|  Pronssia | Indianapolis 2004 | 4 × 100 m  vapaauintiviesti |  |
Lisbeth ”Libby” Constance Trickett (o.s. Lenton, s. 28. tammikuuta 1985 Townsville, Queensland) on australialainen uimari, moninkertainen olympiavoittaja ja maailmanmestari.
Lenton voitti Ateenan olympialaisissa 2004 kultaa 4 × 100 metrin vapaauintiviestistä, yhdessä Alice Millsin, Jodie Henryn ja Petra Thomasin kanssa. Heidän aikansa, 3.35,94, oli uusi maailmanennätys. Lisäksi hän voitti olympialaisissa pronssia 50 metrin vapaauinnissa.
Vuonna 2003 Lenton voitti kaksi pronssia pitkän radan MM-kilpailuissa, ja kaksi vuotta myöhemmin samoissa kilpailuissa, Montréalissa kesäkuussa 2005, menestys oli vieläkin parempi, Lenton voitti kultaa 50 metrin vapaauinnissa, 4 × 100 metrin vapaauintiviestissä ja sekauintiviestissä. Lisäksi hän voitti hopeaa 100 metrin perhosuinnissa ja 4 × 200 metrin vapaauintiviestissä. Näiden kilpailuiden välissä, vuonna 2004 Lenton saalisti lyhyen radan MM-kilpailuista, Indianapolisista kuusi mitalia, kaksi jokaista laatua. Palattuaan Montréalin MM-kilpailuista kotiin, hän teki uuden maailmanennätyksen 100 metrin vapaauinnissa lyhyellä radalla, aikana 51,70. Tulos on voimassa oleva maailmanennätys edelleen elokuussa 2009. Marraskuussa 2005 hän rikkoi lyhyellä radalla 200 metrin vapaauinnin maailmanennätyksen, ajalla 1.53,29.
Kansainyhteisön kisoissa 2006 Lenton voitti viisi kultaa: 50 metrin ja 100 metrin vapaauinnissa, 4 × 100 metrin ja 4 × 200 metrin vapaauintiviesteissä sekä 4 × 100 metrin sekauintiviestissä. Lisäksi hän voitti hopeaa 100 metrin perhosuinnissa ja 200 metrin vapaauinnissa. Lyhyen radan MM-kilpailuissa 2006 Shanghaissa hän voitti viisi kultaa; 50 metrin ja 100 metrin vapaauinneissa, 100 metrin perhosuinnissa, 4 × 100 metrin sekauintiviestissä ja 4 × 200 metrin vapaauintiviestissä. Lisäksi hän voitti hopeaa 4 × 100 metrin vapaauintiviestissä.
Vuoden 2007 maailmanmestaruuskilpailuissa, Australian Melbournessa, Lenton voitti viisi kultaa: 100 metrin perhosuinnissa, 50 ja 100 metrin vapaauinneissa sekä 4 × 100 metrin vapaa- ja sekauintiviesteissä. Pääsiäisenä 2007 Lenton meni naimisiin uimari Luke Trickettin kanssa. Hän otti käyttönsä aviomiehensä sukunimen.
Vuoden 2008 kesäolympialaisissa Trickett voitti kultaa 100 metrin perhosuinnissa ja 4 × 100 metrin sekauintiviestissä, hopeaa 100 metrin vapaauinnissa sekä pronssia 4 × 100 metrin vapaauintiviestissä. Rooman MM-kilpailuissa 2009 hän sai hopeaa 4×100 metrin sekauintiviestissä sekä pronssia 100 metrin vapaauinnissa ja 4 × 100 metrin vapaauintiviestissä. Lontoon olympialaisissa 2012 hän sai kultaa uituaan alkuerissä 4 × 100 metrin vapaauintiviestissä.
Trickettillä on ollut useita kertoja hallussaan 100 metrin vapaauinnin pitkien ratojen maailmanennätys. Hän ui ajan 53,66 Sydneyssä 31. maaliskuuta 2004. Hänen joukkuetoverinsa Jodie Henry kuitenkin rikkoi sen Ateenan olympialaisten välierissä, ajalla 53,52. Lenton kuitenkin riisti ennätyksen takaisin Kansainyhteisön kisoissa 2006, ajalla 53,42. Maaliskuussa 2008 hän ui ajan 52,88, jonka Britta Steffen on sittemmin rikkonut. Trickettin nimissä on edelleen 100 metrin vapaauinnin lyhyiden ratojen maailmanennätys 51,01 Hobartista 2009. Lisäksi hänellä on ollut 50 metrin vapaauinnin pitkien ratojen ME 23,97, 200 metrin lyhyiden ratojen ME 1.53,29 ja 100 metrin perhosuinnin lyhyiden ratojen maailmanennätys 55,74
Hänet valittiin Australian vuoden naisuimariksi 2005.